ཀླུ་མོ་དེའི་སྔགས་སྟོང་
ཕྲག་བརྒྱད་བཟླས་ན། བཟླས་པའི་མཐར་སྐད་ཅིག་དེ་ཉིད་ལ། ཀླུའི་བུ་མོ་སྤྱི་བོའི་ནད་ཆེན་པོ་
དང་། ཚ་བར་གྱུར་པས་འོངས་ཤིང་། སྡུག་པ་ངས་ཅི་བྱ་ཞེས་སྨྲ་བར་བྱེད་དོ། །ཆུང་མར་གྱུར་
ཅིག་ཅེས་སྨྲས་ན། བདག་ཉིད་གྲོགས་དང་བཅས་པ་ལྔ་ལ། རས་དང༌། རྒྱན་དང་། བཟའ་བ་
ལ་སོགས་པ་སྟེར་ཞིང༌། དོང་ཙེ་ལྔ་ལྔ་སྟེར་རོ། །མཚན་མོ་པད་མའི་ཚལ་དུ་སོང་སྟེ། ཕྱག་ན་རྡོ་
རྗེའི་མདུན་དུ་ཀླུ་མོ་པད་མ་འདུག་པར་མོས་པའི་མངོན་པར་རྟོགས་པ་བསྒོམས་ནས། ཕྱག་ན་
རྡོ་རྗེའམ་ཀླུ་མོ་དེའི་སྔགས་སྟོང་ཕྲག་བརྒྱད་བཟླས་ན། ཀླུའི་བུ་མོ་རྣམས་མྱུར་དུ་འོང་ངོ་། །
འོངས་པར་ཆགས་པ་བྱས་ན་ཆུང་མར་འགྱུར་རོ། །དོང་ཙེ་བརྒྱད་བརྒྱད་སྟེར་ཏེ། དེས་ཀྱང་མ་
-148-

སྔགས་ལ་འཇུག་པའི་སྒོ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྐོར་བཞུགས། ༣༦༽
ལུས་པར་ཟད་པར་བྱའོ། །གལ་ཏེ་ཅུང་ཟད་འཇོག་ན་ཕྱིན་ཆད་འབྱུང་བར་མི་འགྱུར་རོ། །མཚན་
ཀླུ་མོ་མཧཱ་པད་མའི་མུ་ནི་
མོ་ཆུ་བོ་འདུས་པའི་འགྲམ་དུ་སོང་སྟེ་ཕྱག་ན་རྡོ་རྗེའི་མདུན་དུ།
འདུག་པར་མོས་པའི་མངོན་པར་རྟོགས་པ་བསྒོམས་ནས། ཕྱག་ན་རྡོ་རྗེའམ་ཀླུ་མོ་དེའི་སྔགས་
སྟོང་ཕྲག་བརྒྱད་བརྒྱད་བཟླས་ན། བཟླས་པའི་མཐའ་ལ་ཀླུའི་བུ་མོ་ངེས་པར་འོང་ངོ༌། །འོངས་
པ་ལ་གསེར་གྱི་པད་མའི་གདན་བྱིན་ཏེ། ལེགས་པར་འོངས་སོ་ཞེས་བརྗོད་ཅིང་། བདག་གི་
ཆུང་མ་གྱིས་ཤིག་ཅེས་བསྒོ་ན། ཉི་མ་རེ་རེ་གསེར་སྲང་རེ་རེ་སྦྱིན་པར་བྱེད་དོ། །མཚན་མོ་རྒྱ་
མཚོ་ཆེན་པོར་སོང་སྟེ་ཕྱག་ན་རྡོ་རྗེའི་མདུན་དུ་ཀླུ་མོ་ཀར་ཀོ་ཊེ་མུ་ཁི་འདུག་པར་མོས་པའི་
མངོན་པར་རྟོགས་པ་བསྒོམས་ནས་ཕྱག་ན་རྡོ་རྗེའམ་ཀླུ་མོ་དེའི་སྔགས་སྟོང་ཕྲག་བརྒྱད་
བཟླས་ན། དེ་ནས་བཟླས་པའི་མཐའ་ལས་ཀླུའི་བུ་མོ་འོང་ངོ༌། འོངས་པ་ལ་བདག་གི་ཆུང་མ་
གྱིས་ཤིག་ཅེས་བསྒོ་ན། དོང་ཙེ་གཅིག་དང་རས་ཟུང་ཅིག་སྟེར་བར་བྱེད་དོ། །ཀླུའི་ཁང་པར་
སོང་ནས། ལྟེ་བ་ནུབ་ཙམ་དུ་ཚུར་ཞུགས་ཏེ། ཕྱག་ན་རྡོ་རྗེའི་མདུན་དུ་ཀླུའི་བུ་མོ་ས་ཕུ་མུ་ཁི་
འདུག་པར་མོས་པའི་མངོན་པར་རྟོགས་པ་བསྒོམས་ན། ཕྱག་ན་རྡོ་རྗེའམ་ཀླུ་མོ་དེའི་སྔགས་
སྟོང་ཕྲག་བརྒྱད་བཟླས་ན། དེ་ནས་བཟླས་པའི་མཐའ་མ་ལ་ཀླུའི་བུ་མོ་འོང་ངོ༌། །འོངས་པ་ལ་
སྤྱི་བོར་མེ་ཏོག་སྦྱིན་ཏེ། ལེགས་པར་འོངས་སོ་ཞེས་བརྗོད་ཅིང༌། ཆུང་མ་གྱིས་ཤིག་ཅེས་བསྒོ་
ན། དོང་ཙེ་བརྒྱད་དང༌། ལྷའི་ཟས་བཟང་པོ་སྟེར་བར་བྱེད་དོ། །མཚན་མོ་ཀླུའི་ཁང་པར་སོང་སྟེ་
ཕྱག་ན་རྡོ་རྗེའི་མདུན་དུ་ཛ་ལ་མུ་ཁེ་འདུག་པར་མོས་པའི་མངོན་པར་རྟོགས་པ་བསྒོམས་ནས།
ཕྱག་ན་རྡོ་རྗེའམ། ཀླུ་མོ་དེའི་སྔགས་མཚན་ཐོག་ཐག་བཟླས་ན། དེའི་ཐོ་རངས་རྒྱན་ཐམས་
ཅད་ཀྱིས་བརྒྱན་ཏེ། ཀླུའི་བུ་མོ་སྐད་ཅིག་དེ་ལ་འོང་ངོ༌། །འོངས་པ་ལ་མེ་ཏོག་དང༌། ཙན་དན་
གྱི་མཆོད་ཡོན་སྦྱིན་ཏེ། ལེགས་པར་འོངས་སོ་ཞེས་བརྗོད་ཅིང༌། ཆུང་མར་གྱིས་ཤིག་ཅེས་བསྒོ་
ན། ལྷའི་དངུལ་ཆུ་དང༌། བཅུད་ཀྱི་ལེན་དང༌། གྲུབ་པའི་རྫ་ས་སྟེར་ཞིང༌། བསམ་པ་ཐམས་ཅད་
-149-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡོངས་སུ་རྫོགས་པར་བྱེད་ལ་རྒྱལ་སྲིད་སྟེར་བར་བྱེད་དོ། །མཚན་མོ་ཀླུའི་གནས་སུ་སོང་སྟེ།
ཕྱག་ན་རྡོ་རྗེའི་མདུན་དུ་ཀླུ་མོ་དུ་མ་མུ་ཁི་འདུག་པར་མོས་པའི་མངོན་པར་རྟོགས་པ་བསྒོམས་
ནས། ཕྱག་ན་རྡོ་རྗེའམ་ཀླུ་མོ་དེའི་སྔགས་ཁྲི་བཟླས་ན། ཀླུའི་བུ་མོ་ངེས་པར་འོང་ངོ་། །ཀླུ་
འོངས་པ་ལ་མྱུར་དུ་ཆགས་པར་བྱས་ནས། ཆུང་མ་གྱིས་ཤིག་ཅེས་བསྒོ་ན། ཉི་མ་རེ་རེ་དོང་ཙེ་
བརྒྱད་དང༌། ལྷའི་བཟའ་བ་བཟང་པོ་དང༌། གོས་རྣམས་སྟེར་བར་བྱེད་དོ། །མཚན་མོ་ཀླུའི་ཁང་
པར་སོར་སྟེ་ཕྱག་ན་རྡོ་རྗེའམ་ཀླུ་མོ་རྣམས་ཀྱི་སྙིང་པོ་སྟོང་ཕྲག་བརྒྱད་བཟླས་ན་དེ་ནས་བཟླས་
པའི་ཐ་མ་ལ། ཀླུའི་བུ་མོ་རིང་པར་འོང་ངོ༌། །འོངས་པ་ལ་ཀླུའི་མེ་ཏོག་སྤྱི་བོར་བྱིན་ན་ཆུང་མར་
འགྱུར་ཞིང༌། ལྷའི་རས་དང༌། རྒྱན་དང་བཟའ་བ་ལ་སོགས་པ་སྟེར་རོ། །མིའམ་ཅི་བུ་མོའི་ལས་
ཀྱི་ཚོགས་ནི་རིའི་རྩེ་མོ་ལ་སོང་སྟེ་ཕྱག་ན་རྡོ་རྗེའི་མདུན་དུ་མིའམ་ཅི་བུ་མོ་དྲུག་འདུག་པར་
མོས་པའི་མངོན་པར་རྟོགས་པ་བསྒོམས་ནས། ཕྱག་ན་རྡོ་རྗེའམ་མིའམ་ཅི་བུ་མོ་རྣམས་ཀྱི་སྙིང་
པོ་སྟོང་ཕྲག་བརྒྱད་བཟླས་ན། མིའམ་ཅི་མོ་དྲུག་གི་བཟླས་པ་རྫོགས་པ་དང་། མཆོད་པ་ཤིན་
ཏུ་ཆེན་པོ་བྱ་སྟེ། བ་གླང་གི་ཤ་དང༌། གུ་གུལ་དང། ལྡན་པའི་བདུག་པས་བདུག་ཅིང༌། ཇི་སྲིད་
ནམ་ཕྱེད་ཀྱི་བར་དུ་བཟླས་ན། ནམ་ཕྱེད་ན་ངེས་པར་འོང་སྟེ། དེ་ལ་འཇིགས་པར་མ་བྱས་ན།
ཀྱེ་སྒྲུབ་པ་པོ་ཅི་བཀའ་སྩལ་ཅེས་སྨྲ་བར་བྱེད་དོ། །སྒྲུབ་པ་པོས་ཀྱང༌། ཀྱེ་བཟང་མོ་བདག་གི་
ཅུང་མ་གྱིས་ཤིག་ཅེས་སྨྲས་ནས། རྒྱབ་ཏུ་ཞོན་ན་ལྷའི་འཇིག་རྟེན་དུ་འཁྱེར་བར་བྱེད་ཅིང༌།
བཟའ་བ་བཟང་པོ་སྟེར་བར་བྱེད་དོ། །གཞན་ཡང་རིའི་དྲུང་ངམ། གཙུག་ལག་ཁང་དུ་ཆོག་སྔ་
མས་ཁྲི་བཟླས་ན། བཟླས་པའི་མཐའ་ལ་རང་ཉིད་འོང་ཞིང༌། ལྷ་མོའི་ལག་པ་འཇམ་པོས་རྐང་
པ་ལ་ཉུག་པར་བྱེད་ཅིང༌། མྱུར་དུ་ཆགས་པ་བྱས་ན་ཆུང་མར་འགྱུར་ཞིང༌། དོང་ཙེ་བརྒྱད་དང༌།
གོས་ཟུང་གཅིག་སྟེར་བར་བྱེད་དོ། །ཆུ་བོའི་འགྲམ་དུ་སོང་ནས་ཆོག་སྔ་མ་བཞིན་ཁྲི་བཟླས་
ནས། ཡང་མཚན་ཐོག་ཐག་བཟླས་ན། ཐོ་རངས་ངེས་པར་འོང་ངོ༌། །འོངས་ནས་ཆུང་མར་
-150-

སྔགས་ལ་འཇུག་པའི་སྒོ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྐོར་བཞུགས། ༣༦༽
འགྱུར་ཞིང༌། ཉི་མ་རེ་རེ་དོང་ཙེ་ལྔ་ལྔ་སྟེར་བར་བྱེད་དོ། །མཚན་མོ་ཆུ་བོ་འདུས་པའི་འགྲམ་དུ་ཆོ་
ག་སྔ་མ་བཞིན་སྟོང་ཕྲག་བརྒྱད་བཟླས་ན། བཟླས་པའི་མཐའ་ལ་ངེས་པར་འོང་ཞིང་ལྟ་བར་
བྱེད་དོ། །ཉི་མ་གཉིས་པ་ལ་མདུན་དུ་འདུག་ཅིང༌། གཏམ་སྨྲ་བར་བྱེད་དོ། །ཉི་མ་གསུམ་ཆགས་
པ་སྤྱད་ན། ངེས་པར་འགྲུབ་ཅིང༌། ཆུང་མའི་ལས་ཐམས་ཅད་བྱེད་ལ། དོང་ཙེ་བརྒྱད་དང༌། རས་
ཕྲུག་གཅིག་སྟེར་བར་བྱེད་དོ། །ཉིན་གཅིག་བཞིན་དུ་རིའི་རྩེ་མོར། ཤ་ཟ་ཞིང་ཆོ་ག་སྔ་མ་
བཞིན་ཁྲི་ཁྲི་བཟླས་ན། ལྷའི་གཟུགས་ཀྱིས་མྱུར་དུ་འོངས་ཤིང༌། མདུན་དུ་སྡོད་དོ། །འཁྱུད་
ཅིང་འོ་བྱས་ཏེ། མི་སྨྲ་བས་ཆགས་པ་བྱས་ན་ཆུང་མར་འགྱུར་ཏེ། དོང་ཙེ་སྟོང་སྟེར་ཞིང༌། ལྷས་
མངོན་པར་འདོད་པའི་བཟའ་བ་སྟེར་བར་བྱེད་དོ།། །།
འབྱུང་པོ་བརྒྱད་ཀྱི་ལས་ཚོགས་ནི། རྡོ་རྗེ་འཆང་གི་ཁྱིམ་དུ་སོང་སྟེ། ཕྱག་ན་རྡོ་རྗེའི་
མདུན་དུ་འབྱུང་པོ་གཞན་གྱིས་མི་ཐུབ་པ་འདུག་པར་མོས་པའི་མངོན་པར་རྟོགས་པ་བསྒོམས་
ནས། ཕྱག་ན་རྡོ་རྗེའམ་དེའི་སྔགས་སྔོན་དུ་བསྙེན་པ་འབུམ་བཟླས་ནས་ཟླ་བ་ཉ་ལ་ཚོག་
བཞིན་དུ་མཆོད་པ་རྒྱ་ཆེན་པོ་བྱས་ཏེ། ཇི་ལྟར་གསུངས་པའི་འབྲས་ཆན་དཀར་པོ་དང༌། སྦྲང་
རྩི་དང༌། ཞོ་དང༌། བུ་རམ་དང༌། འོ་མ་དང༌། ཤ་རྣམས་ཀྱིས་མཆོད་ཅིང༌། གུ་གུལ་གྱི་བདུག་པ་
བྱིན་ནས། མཚན་ཐོག་ཐག་བཟླས་ན་ཐོ་རངས་གཞན་གྱིས་མི་ཐུབ་པ་ངེས་པར་འོང་ངོ༌། །
གལ་ཏེ་ངེས་པར་མ་འོངས་ན། སྐད་ཅིག་དེ་ལ་འཆིའོ། །འོངས་ན་བསྒོ་བ་དོན་མེད་པར་མི་བྱེད་
དོ། །སྒྲུབ་པ་པོས་མངག་གཞུག་གྱིས་ཤིག་ཅེས་བསྒོ་ན། དེ་ཕན་ཆད་མངག་གཞུག་གི་ལས་
བྱེད་ལ། རིག་པ་འཛིན་པའི་རྒྱལ་སྲིད་སྟེར་བར་བྱེད་ཅིང་། དགྲ་ཐམས་ཅད་ཚར་གཅོད་དོ། །ཟླ་
བའི་ལྷ་མོ་བླངས་ནས་སྟེར་ཞིང་། རྒྱབ་ཏུ་ཞོན་ན་ལྷའི་འཇིག་རྟེན་དུ་ཡང་ཁྱེར་བར་བྱེད་དོ། །
བརྒྱ་བྱིན་ཉིད་ཀྱང་སྟེར་བར་བྱེད་ཅིང༌། བསྐལ་པ་བདུན་དུ་འཚོའོ། །མཚན་མོ་སྦྱིན་བྱེད་མའི་
མདུན་དུ་སོང་སྟེ། ཕྱག་ན་རྡོ་རྗེ་མདུན་དུ་འབྱུང་པོ་རྒྱལ་པོ་འདུག་པར་མོས་པའི་མངོན་པར་
-151-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྟོགས་པ་བསྒོམས་ནས། ཉི་མ་རེ་རེར་ཕྱག་ན་རྡོ་རྗེའམ། དེའི་སྔགས་སྟོང་ཕྲག་བརྒྱད་བཟླས་
ན། ཉི་མ་བདུན་པ་ལ་མཆོད་པ་རྒྱས་པར་བྱས་ཏེ། གཏོར་མ་སྦྱིན་ཞིང། གུ་གུལ་གྱི་བདུག་པ་
བྱིན་ནས་བཟླས་ན། བཟླས་པའི་མཐའ་ལ་འབྱུང་པོ་རྒྱལ་པོ་ངེས་པར་འོང་སྟེ། ཀྱེ་སྒྲུབ་པ་པོ་
བཀའ་ཅི་སྩལ་ཞེས་སྨྲ་བར་བྱེད་དོ། །སྒྲུབ་པ་པོས་མངག་གཞུག་གྱིས་ཤིག་ཅེས་བསྒོ་ནས་
རྒྱབ་ཏུ་ཞོན་ན་གླིང་བཞི་པ་རྣམས་སུ་ཡང་ཁྱེར་བར་བྱེད་ཅིང༌། གཞན་ཡང་རྒྱལ་སྲིད་སྟེར་ལ།
ལོ་སྟོང་འཚོའོ། །རྡོ་རྗེ་འཆང་གི་ཕོ་བྲང་དུ་སོང་སྟེ། ཕྱག་ན་རྡོ་རྗེའི་མདུན་དུ་རྫོགས་བྱེད་འདུག་
པར་མོས་པའི་མངོན་པར་རྟོགས་པ་བསྒོམས་ནས། ཉི་མ་བདུན་དུ་ཕྱག་ན་རྡོ་རྗེའམ་དེའི་
སྔགས་སྟོང་ཕྲག་བརྒྱད་བཟླས་ན། ཉི་མ་བདུན་པ་ལ་ཆོག་བཞིན་མཆོད་པ་རྒྱས་པར་བྱས་ཏེ།
འབྲས་ཅན་དཀར་པོ་དང༌། ཞོས་ཇི་ལྟར་གསུངས་པ་ལྟར་བྱིན་ནས། ཅི་སྲིད་ནམ་ཕྱེད་ཀྱི་བར་
དུ་བཟླས་ན། ནམ་ཕྱེད་ན་རྫོགས་བྱེད་རང་ཉིད་འོང་ངོ་། འོངས་པ་ལ་མེ་ཏོག་གི་མཆོད་ཡོན་
བྱིན་ན་དགའ་བར་འགྱུར་ཏེ། རྒྱལ་སྲིད་སྟེར་བར་བྱེད་དོ། །བསམ་པ་ཡོངས་སུ་རྫོགས་པར་
བྱེད་ཅིང༌། ལོ་སྟོང་འཚོའོ། །ཇི་སྲིད་འཚོ་བ་དེ་སྲིད་དུ། མངག་གཞུག་གི་ལས་བྱེད་དོ། །ཆེ་གེ་མོ་
འཚོ་བར་གྱིས་ཤིག། ཆེ་གེ་མོ་སོད་ཅིག་སྨྲས་ན། དེ་དག་ཐམས་ཅད་བྱེད་དོ། །སྐུ་གདུང་དང་
བཅས་པའི་མཆོད་རྟེན་གྱི་དྲུང་དུ་ཕྱག་ན་རྡོ་རྗེའི་མདུན་དུ་ཀུན་ཏུ་རྫོགས་བྱེད་འདུག་པར་མོས་
པའི་མངོན་པར་རྟོགས་པ་བསྒོམས་ནས་ཕྱག་ན་རྡོ་རྗེའམ་དེའི་སྔགས་ཁྲི་བཟླས་ན། སྔོན་དུ་
བསྙེན་པ་བྱས་པར་འགྱུར་རོ། །དེ་ནས་ཟླ་བ་ཉ་ལ་ཅི་ལྟར་འབྱོར་པའི་མཆོད་པ་བྱས་ཏེ། ཇི་སྲིད་
ནམ་ཕྱེད་ཀྱི་བར་དུ་བཟླས་ན། ནམ་ཕྱེད་ན་ཀུན་ཏུ་རྫོགས་བྱེད་རིངས་པར་འོངས་ན། མདུན་
དུ་སྡོད་དོ། །ཀྱེ་སྡུག་པ་ངས་ཅི་བྱ་ཞེས་སྨྲ་བར་བྱེད་དོ། །སྒྲུབ་པ་པོས་མངག་གཞུག་གྱིས་ཤོག་
ཅེས་བསྒོ་ན། དེ་ཕན་ཆད་མངག་གཞུག་གི་ལས་ཐམས་ཅད་བྱེད་དོ། །གནོད་སྦྱིན་གྱི་བུ་མོ་
བཟང་མོ་བླངས་ནས་སྟེར་ཞིང་། གཏེར་ཐམས་ཅད་སྟེར་ལ། ལྷས་འདོད་པའི་བཟའ་བ་སྟེར་རོ། །
-152-

སྔགས་ལ་འཇུག་པའི་སྒོ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྐོར་བཞུགས། ༣༦༽
ཉིན་གཅིག་བཞིན་དུ་རས་དམར་པོ་ཟུང་རེ་སྟེར་ཞིང་། དོང་ཙེ་ལྔ་ལྔ་སྟེར་ཞིང༌། ལོ་ལྔ་བརྒྱ་
འཚོའོ། །མཚན་མོ་དུར་ཁྲོད་དུ་སོང་སྟེ། ཕྱག་ན་རྡོ་རྗེ་མདུན་དུ་དུར་ཁྲོད་ཀྱི་བདག་པོ་འདུག་
པར་མོས་པའི་མངོན་པར་རྟོགས་པ་བསྒོམས་ནས་ཉི་མ་བདུན་དུ་ཕྱག་ན་རྡོ་རྗེའམ། དེའི་
སྔགས་སྟོང་ཕྲག་བརྒྱད་བཟླས་ན། ཉི་མ་བདུན་ལ་འབྱུང་པོ་ལ། ཤ་དང༌། ཉ་དང༌། ཏིལ་དང༌།
འཛམ་བུ་དང༌། མངར་གསུམ་ཟན་གྱིས་དྲིལ་བའི་རི་ལུ་དང༌། རྟ་ཤ་ཁམ་ཚད་དུ་གཏུབས་པ་
བསྲེགས་ནས། མར་ལ་བརྔོས་ལ། འཛམ་བུ་ཏི་ཀ་དང་། འབྲས་ཆན་དང་། ཞོ་དང་། བུ་རམ་
དང༌། འོ་ཐུག་དང་། སྲན་ཚོད་དང་། སྣུམ་ཁུར་རྣམས་ཀྱིས་ཇི་ལྟར་གསུངས་པ་བྱིན་ནས། གུ་
གུལ་གྱི་བདུག་པ་ཡང་བྱིན་ཏེ། ཇི་སྲིད་ནམ་ཕྱེད་གྱི་བར་དུ་བཟླས་ན། ཧ་ཧ་ཞེས་བྱ་བའི་སྒྲ་
ཐོས་པར་བྱེད་དོ། །འཇིགས་པར་མ་བྱས་ན་དུར་ཁྲོད་ཀྱི་བདག་པོ་རང་གི་ཚོགས་ཀྱི་ཡོངས་སུ་
བསྐོར་ཏེ་འོང་ངོ༌། །འོངས་པ་ལ་གཏོར་མ་བྱིན་ན་དགའ་བར་འགྱུར་ཏེ། འབྱུང་པོའི་མངག་
གཞུག་པ་ཐམས་ཅད་བྱེད་དོ། །ཉི་མ་རེ་རེ་དོང་ཙེ་བརྒྱད་བརྒྱད་སྟེར་ཞིང༌། དགྲ་ཐམས་ཅད་
འཇོམས་ཏེ་ལོ་ལྔ་སྟོང་འཚོའོ། །ལྷའི་ཁང་པར་སོང་སྟེ། ཕྱག་ན་རྡོ་རྗེ་མདུན་དུ་རིགས་ཀྱི་དབང་
ཕྱུག་འདུག་པར་མོས་པའི་མངོན་པར་རྟོགས་པ་བསྒོམས་ནས། སྤོས་དམར་པོ་དང་། མེ་ཏོག་
དམར་པོ་དང༌། གུ་གུལ་གྱི་བདུག་པ་བྱིན་ཞིང་ཕྱག་ན་རྡོ་རྗེའམ་རིགས་ཀྱི་དབང་ཕྱུག་གི་
སྔགས་ཁྲི་བཟླས་ན་སྔོན་དུ་བསྙེན་པ་བྱས་པར་འགྱུར་རོ། །མཚན་མོ་ནག་པོའི་ཚེས་བཅུ་བཞི་
ལ། ཉ་དང་། ཤ་དང་། ཏིལ་དང༌། འཛམ་བུ་ཏི་ག་དང༌། འབྲས་ཆན་དམར་པོས་ཇི་ལྟ་བར་
སྒྲུབ་ཅིང༌། དུ་རུ་ཀ་དང༌། མེ་ཏོག་སྦྱིན་ཏེ། ཇི་སྲིད་ནམ་ཕྱེད་ཀྱི་བར་དུ་བཟླས་ན། ནམ་ཕྱེད་ན་
རིགས་ཀྱི་དབང་ཕྱུག་སྣང་བ་ཆེན་པོ་དང༌། འཇིགས་པར་བྱེད་པའི་གཟུགས་ཀྱིས་འོང་སྟེ། དེ་
ལ་འཇིགས་པར་མ་བྱས་ན། སྡུག་པ་ངས་ཅི་བྱ་ཞེས་སྨྲ་བར་བྱེད་དོ། །སྒྲུབ་པ་པོས་མངག་
གཞུག་གྱིས་ཤིག་ཅེས་བསྒོ་ན། ཉི་མ་རེ་རེ་དུས་གསུམ་དུ་དོང་ཙེ་ལྔ་ལྔ་སྟེར་བར་བྱེད་དོ། །ལྷས་
-153-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མངོན་པར་འདོད་པའི་བཟའ་བ་སྟེར་བར་བྱེད་དོ། །ལོ་ལྔ་སྟོང་འཚོའོ། །མཚན་མོ་ལིང་ག་